Nigrostria bronzokukolo

La Nigrostria bronzokukolo (Chalcites crassirostris, laŭ kio ankaŭ Dikbeka bronzokukolo) estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi apartenas al genro Chalcites aŭ bronzokukuloj, tio estas brunecaj kukoledoj kun metalaj briloj. Tiu specio estis iam metita en la genron Chrysococcyx.

Ĝi troviĝas en insuloj [Tayandu, Kai-insuloj kaj Tanimbaraj Insuloj, ĉiuj el kiuj estas parto de Molukoj, Indonezio, en Sudorienta Azio. Ĝi estis iam traktita kiel samspecia kun la Malgranda bronzokukolo (Chalcites minutillus).

Taksonomio
La Nigrostria bronzokukolo estis formale priskribita en 1878 fare de la itala zoologo Tommaso Salvadori laŭ la dunoma nomo Lamprococcyx crassirostris. La tipa loko estas Tual en la insulo Kai Kecil (Malgranda Kai) en Molukoj. 

Ĝi estas nun unu el la ok specioj metitaj en la genron Chalcites, enkondukita en 1830 fare de la franca natursciencisto René Lesson. 

La genronomo devenas el greka vorto χαλκιτης (ĥalkitēs) kun la signifo "kuprenhava" aŭ "kuprejo". La specia epiteto crassirostris kombinas la Latinajn crassus kun la signifo "dika", "forta" kun -rostris kun la signifo "-beka". Tiu specio estis iam konsiderata unu el la subspecioj de la vaste distribuita Malgranda bronzokukolo (Chalcites minutillus). Ĝi estis altigita al specistatuso baze sur distingaj plumaro kaj voĉo.

Aspekto
Kiel aliaj samgenranoj, ĝi estas malgranda kukolo kun malsupraj malhelbrunaj partoj kun malhelverdaj irizoj, ka malsupraj partoj blankaj kun tre fajna sigra strieco. La okuloj estas ruĝaj kaj la beko fortika kaj pinteca.

 Referencoj 

 Eksteraj ligiloj 

Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Birdoj de Indonezio
Kategorio:Birdoj de Azio